Cuneiform Tablet CCT 6 15b (BM 115102)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma e-lá-lí-ma na-áš-pè-er-tám ša kà-ri-im ša a-na ru-ba-e lá-pu-ta-at-ni ša-ma-am ù-lá i-mu-ú ù na-áš-pè-er-tám ša-li-ṭam ša a-na 10-tim ú i-a-tí lá-pu-ta-at-ni 10-tám ù-ša-ak-ni-ik-ma ù na-áš-pè-er-tám ša ru-ba-ú ša-ma-am lá i-mu-ú-ni 10-tum ú-lá-pì-ta-ma na-áš-a-ku ki-ma na-áš-pè-ra-tí-kà i-na tí-mì-il₅-ki-a áš-me-ú a ší-a-tí i-na ḫu-ra-ma ak-ta-lá a-bi₄ a-ta be-lí a-ta ki-ma a-šur-be-el-ma-al-ki-im e-ru-ba-ni iš-té-en₆ i-na ṣú-ḫa-ri ṭur₄-dam-ma úz-ni pì-té-ma le-ru-ba-am šu-ma e-ra-bi₄ lá i-ba-ší té-er-ta-kà li-li-kam-ma na-áš-pè-ra-tim a-na kà-ri-im lu-šé-bi₄-lam a <big_gap> <gap> a-na <big_gap> ú <big_gap> li-li-kam <big_gap> tù <big_gap> <gap>-kam lu <big_gap> <gap>-ma ù e-ni-kà lá-mu-ur-ma ki-ma e-en₆ a-bi₄-ni a-mu-ru ta-ma-li-kà-ni